edisnord/MILQA-question-generation huggingface dataset:
qgen: title: A 14. dalai láma könyvei context: A 14. dalai láma könyveiről szóló cikkben azok a művek szerepelnek, amelyeket a Nobel-békedíjas tibeti láma, Tendzin Gyaco hivatalos weboldala tüntet fel. A listán szereplő műveket nem minden esetben írta saját kezűleg a dalai láma. A könyvek többségét a magas rangú láma jóváhagyása mellett mások állították össze a dalai láma beszédei, előadásai, interjúi, és egyéb megnyilvánulásai alapján. A cikk időrendi sorrendben tárgyalja a könyveket és a címek elsődlegesen az angol cím alapján vannak feltüntetve, ugyanis az összes könyv csupán egy töredéke érhető el magyar kiadásban. Amennyiben a könyvnek létezik elérhető magyar nyelvű fordítása, az az angol cím alatt szerepel vastagon szedve – ilyenkor a magyar kiadó és a magyar kiadás évszáma is szerepel. A listán jelenleg összesen 112 angol nyelven kiadott könyv szerepel. A magyar nyelven kiadott könyvek száma jelenleg 25 (frissítve: 2017. január 10.).

Kérdések:
Mi a dalai láma neve?
Milyen Nobel-díjat kapott a dalai láma?
Hányadik dalai láma Tendzin Gyaco?
Melyik könyvek jelennek meg a 14. dalai láma könyveiről szóló Wikipédia-szócikkben?
A dalai lámának hány könyve jelent meg magyarul?
A 14. dalai láma összes könyvét Tendzin Gyaco írta?
Ki volt az első dalai láma?
Mikor kapott Nobel-békedíjat a dalai láma?
Melyik könyveket írta a dalai láma saját kezűleg?
qgen: title: A központi idegrendszer vérellátása context: Az agyi érkatasztrófák (stroke) a fejlett országokban jelenleg is előkelő helyen vannak a vezető megbetegedések és halálokok gyakoriságának listáján. Ezek pontosabb megértéséhez szükséges a központi idegrendszer vérellátásának, azaz agyat és a gerincvelőt ellátó fő artériák és vénák ismerete.
Szükséges áttekinteni az agykéreg és a gerincvelő azon területeit, amelyeket egy bizonyos artéria ellát, hogy ennek alapján érthetővé váljon az a funkciókárosodás, amelyet az adott artéria elzáródása okozhat. Fontos az agyalapi artériás gyűrű (Willis-féle circulus arteriosus), valamint a belső tok (capsula interna) vérellátásának pontos ismerete is. Utóbbi fontos pályarendszerben futnak az agykéreg nagy felszálló és leszálló pályái, és gyakran szenvednek itt folytonosságmegszakadást artériás vérzés vagy érelzáródás következtében.

Kérdések:
Mi a másik szó az agyi érkatasztrófára?
Melyik országokban vezető halálok a sztrók?
Hogy hívják szaknyelven az agyalapi artériás gyűrűt?
Mi magyarul a capsula interna?
Miért fontos feltérképezni, hogy egy adott artéria a gerincvelő vagy az agykéreg mely területének vérellátását biztosítja?
Magyarországon milyen gyakori az agyi érkatasztrófa?
A fejlődő országokban mi a vezető halálok?
A fejlett országokban gyakori halálok a sztrók?
Melyek a fejlett országok?
qgen: title: Abszint context: Az abszint (franciául absinthe, spanyolul absenta, németül absinth) egy nagy, eredetileg 45-74% közötti alkoholtartalmú égetett szesz, melynek készítésekor a fehér ürömfű (Artemisia absinthium) leveleit és virágait, az ánizs (Pimpinella anisum) és a római édeskömény (Foeniculum vulgare var. dulce) termését, valamint egyéb fűszereket használnak fel. Hagyományos színe zöld, vagy ritkábban színtelen, ezért „a zöld tündérnek” (franciául la fée verte) is nevezik. Ízében általában az ánizs a legmeghatározóbb, amit az édeskömény és az ürömfű, majd a többi összetevő aromája követ, különösebb keserű mellékíz nélkül.
Időnként tévesen likőrnek nevezik, de az abszint hozzáadott cukor nélkül készül, így a párlatok közé sorolandó. Nagy alkoholtartalmát a benne található nagy mennyiségű illóolaj teszi szükségessé, mert ezek hígításkor fehéren kicsapódnak a párlatból. Fogyasztását gyakran szertartásos hígítás előzi meg, ugyanis ez a kicsapódás – az úgynevezett louche-hatás – látványosabb, ha a jeges vizet csak lassan adagolják hozzá.

Kérdések:
Mit használnak az abszint készítésekor?
Miért hívják az abszintot zöld tündérnek?
Melyik összetevő íze a legmeghatározóbb az abszintban?
Keserű-e az abszint?
Párlat vagy likőr az abszint?
Mivel higítják az abszintot?
Mi az abszint spanyol neve?
Mekkora az abszint alkoholtartalma?
Hányféle összetevőből készül az abszint?
Mitől zöld az abszint?
Mikor színtelen az abszint?
qgen: title: Abszint context: Az abszintot a 20. század első harmadában egy fiktív szindrómára, az abszintizmusra hivatkozva több országban is betiltották. Az ital állítólagos káros hatásaiért növényi összetevőit, főleg a fehér ürömfűben található tujont tették felelőssé, melyet azonban a korabeli és mai abszint egyaránt csak kis mennyiségben tartalmaz. Meghurcolása ellenére nincs bizonyíték arra nézve, hogy valaha is veszélyesebb lett volna más szeszes italoknál. Az abszint növényi összetevőinek – főleg az abszintizmus félreértelmezése miatt – ma gyakran hallucinogén és más pszichoaktív hatásokat tulajdonítanak, ennek azonban nincs tudományos alapja. Tilalmát mára a legtöbb országban eltörölték, és eredeti változatában is készíthető.
A kereskedelemben abszintként árult italok jelentős része – a tilalom előtt és ma is – hamisítvány.

Kérdések:
Mennyire veszélyes az abszint?
Mi az abszintizmus?
Miért hamisítják az abszintot?
Miben különbözik a korabeli és a mai abszint?
Miért tiltották be az abszintot?
Miben található meg a tujon?
Mennyi tujon található az abszintban?
Van-e hallucinogén hatása az abszintnak?
Hol van jelenleg is betiltva az abszint?
qgen: title: Abszint context: A francia absinthe szó egyaránt jelenti a fehér ürmöt és a belőle készült abszintot. Az abszint első ismert változatait „Extrait d'Absinthe”-nak (fehér üröm kivonatának) címkézték, és a 19. századi Franciaországban is ez az elnevezés terjedt el. Az absinthe mint az ital rövid neve e kifejezés rövidülésének tekinthető.
Az absinthe szó eredete a görög αψίνθιον (apszínthion), mely a latinba absinthiumként került át. Jelentése vitatott: a görögben az a + pszinthosz nagyjából „élvezhetetlent” jelent (amit az üröm különösen keserű ízével hoznak összefüggésbe), egy elfogadottabb elmélet szerint viszont az aspandból származik, mely az egyik perzsa dialektusban egy keserű növény neve volt, valószínűleg a szíriai rutafűé (Peganum harmala).

Kérdések:
Mit jelent az absinthe szó?
Hogy mondják franciául a fehér ürmöt?
Milyen eredetű az absinthe szó?
Mi szerepelt az első abszintok címkéin?
Milyen az íze az ürömnek?
Mi az aspand?
Mikor készítettek először abszintot?
Van-e szíriai rutafű az abszintban?
Hányféle növényből készül az abszint?
qgen: title: Abszint context: Az abszint pontos eredete ismeretlen. A fehér üröm gyógyászati felhasználását az ókori Egyiptomban i. e. 1550 környékén készült Ebers-papirusz említi először. Az ókori görögök is használták leveleit borba áztatva, frissítő és gyógyító kezelésekhez. A szeszfőzés 11-12. századi megjelenése után elterjedtek az aqua vitae néven ismert, gyógyszerészeti égetett szeszek, melyeket gyakran gyógynövényekkel együtt pároltak le. Egy 1541-ben kiadott párlatoskönyv többek közt az aqua absinthii-t, azaz fehérürömpárlatot is említi. A mai értelemben vett abszint, tehát az ánizzsal és édesköménnyel készült párlat első nyomai azonban a 18. századi Svájcból származnak.

Kérdések:
Honnan ered az abszint?
Mikor említik először a fehér üröm gyógyászati felhasználását?
Hogyan használták az ókori görögök a fehér ürmöt?
Mi az aqua vitae?
Miből készül a mai abszint?
Miből készült korábban az abszint?
Hány párlatot említ az 1541-es párlatoskönyv?
qgen: title: Abszint context: Az első írásos forrás egy 1769-es neuchâteli újságban található, melyben Suzanne-Margerite Henriod a saját készítményét „Bon Extrait d'Absinthe” néven hirdette a Neuchâtel kanton Val-de-Travers kerületében található Couvet-ből. Ez a készítmény akkor még valószínűleg lepárolatlan gyógynövénytinktúra volt. Ezt az elixírt egy népszerű legenda szerint a szintén Couvet-ben élő francia orvos, Dr. Pierre Ordinaire fejlesztette tovább 1792 környékén, majd 1797-ben Daniel Henri Dubied megszerezte a receptet a Henriod-nővérektől, és fiával, Marcellin-nal, valamint vejével, Henri-Louis Pernod-val megnyitotta első abszintfőzdéjét Couvet-ben, a Dubied Père et Fils-t.

Kérdések:
Hogy hívták Daniel Henri Dubied fiát?
Mikor nyitották meg az első abszintfőzdét Couvet-ben?
Melyik országban emítik először írásban az abszint nevét?
Mikor emítik először írásban az abszint nevét?
Ki készítette az 1769-ben írásos forrásban említett abszintot?
Milyen ital volt az 1769-ben említett "Bon Extrait d'Absinthe"?
qgen: title: Abszint context: Gwydion Stone abszintszakértő kutatásai szerint az első ismert abszintfőző Abram-Louis Perrenoud volt. Perrenoud 1794-ben már a ma ismert formájában készítette az abszintot, mely akkoriban már nem csak gyógykészítményként, hanem élvezeti cikként is elterjedt a környéken. Daniel-Henri Dubied csipkekereskedő, mivel üzleti potenciált látott az italban, megvette Perrenoud receptjét, főzőmesternek pedig fiát, Henri-Louis Perrenoud-ot bérelte fel, aki mellett Dubied saját fiai dolgoztak az 1798-ban Couvetben megnyitott Dubied Père et Fils-ben. Jacques Kaeslin kutatása szerint szintén nincs nyoma, hogy Ordinaire-nek köze lett volna az abszint létrejöttéhez, ő azonban úgy találta, hogy Dubied a szeszfőzde megnyitása előtt jogdíjat fizetett Madame Henriod-nak.
Henri-Louis családnevét Pernod-ra változtatta, majd 1805-ben megnyitotta saját vállalkozását a franciaországi Pontarlier-ben Maison Pernod Fils néven. Kezdetben 400 liter abszintot állított elő naponta. A Pernod Fils az egyik legnépszerűbb abszintmárka maradt egészen az abszint 1914-es franciaországi betiltásáig.

Kérdések:
Miként árulták az első abszintot?
Milyen íze van az abszintnak?
Mi az abszintfőzés ma ismert formája?
Hogy hívták az első ismert abszintfőzőt?
Miért vásárolta meg Dubied az abszint receptjét?
Mi volt a Pernod család eredeti neve?
Mennyi abszintot készített a Pernod cég az 1800-as évek elején?
Mikor tiltották be az abszintot Franciaországban?
Miért tiltották be az abszintot?
qgen: title: Abszint context: A Pernod Fils 1896-os prospektusában egy olyan verziót terjesztett, miszerint az abszintot a francia Ordinaire egyedül fejlesztette ki – ezzel együtt azt hangsúlyozva, hogy az abszint nem svájci, hanem francia eredetű –, majd halála után a recept a Henriod-nővérekhez került, akiktől maga Henri-Louis Pernod szerezte meg és tette világhírűvé; Dubied neve fel sem merül. A Pernod Ricard mai verziójában azt állítja, hogy az abszintot Madame Henriod-tól vette át Ordinaire, majd az ő halála után a lánytestvérein keresztül került Dubiedhez, aki hozzáértés híján bérelte fel 1798-ban Henri-Louis Pernod-t mint szeszfőzőt, a Pernod Fils későbbi alapítóját.

Kérdések:
Ki volt Henri-Louis Pernod?
Svájci vagy francia eredetű az abszint?
Mit állított a Pernod cég az abszint eredetéről 1896-ban?
Mikor került a Pernod család az abszintfőzés közelébe?
Miért bérelte fel Dubied Pernod-t?
Mikor alapították a Pernod Filst?
qgen: title: Abszint context: 1830-ban a franciák megkezdték Algéria megszállását. A hiányos orvosi ellátás miatt a katonák között gyakoriak voltak a járványok, így a katonai orvosok védőitalt hagytak jóvá, mely borból, abszintból és vízből állt. A malária és a rossz ivóvíz ellen egyaránt hatásosnak remélték. Mindez lényeges hatással volt a francia abszinttermelésre: a Pernod Fils napi 20 ezer literre növelte termelését, valamint új főzdék is megjelentek. Az Algériából visszatérő katonák, akik nem csak gyógyszerként értékelték az abszintot, hamar népszerűvé tették, elsősorban Párizsban. Az 1875 után kiteljesedő filoxéra-járvány tizennégy év alatt tönkretette a francia bortermelést. Az így megnövekedett borárak tovább segítették az abszint elterjedését, a rossz bortermelés miatt egyébként is lecsökkent borpárlat-mennyiség egy részét pedig az abszint készítéséhez használták fel.

Kérdések:
Miért nőtt a francia abszinttermelés Algéria megszállásakor?
Mikor szállták meg a franciák Algériát?
Miért szállták meg a franciák Algériát?
Mi ellen kaptak védőitalt a franciák Algéria megszállásakor?
Kik népszerűsítették az abszintot Párizsban?
Mit okozott a filoxéra-járvány?
Mi könnyítette meg az abszint elterjedését?
Többek között miből állítják elő az abszintot?
Kiket vagy miket támadott meg a filoxéra?
Miből készült a franciák védőitala Algéria megszállásakor?
Mennyi abszintot tartalmazott a franciák védőitala?
Miért volt rossz Algériában az ivóvíz?
qgen: title: Abszint context: Az 1860-as évekre kialakult az „heure verte”, azaz „zöld óra” fogalma: délután öt órakor a lakosság egyre nagyobb része ült kávéházakba és bárokba (némelyeket abszintháznak neveztek), hogy abszintot fogyasszon. Ekkor terjedtek el az abszintcsapok is, melyekkel kényelmesebb volt az ital hígítása, amit a lassú csepegtetés rituálévá emelt. Az abszint az első olyan égetett szesz volt továbbá, melyet nőknek sem volt illetlenség fogyasztani. Minden társadalmi osztályban kedvelték, ugyanis az 1880-as években tömeges termelése (és egyre gyakoribb hamisítása) miatt sokkal olcsóbb lett. 1910-re a franciák 36 millió liter abszintot ittak évente (és mellé majdnem 5 milliárd liter bort).

Kérdések:
Mikor volt az úgynevezett zöld óra a bárokban?
Mi történt a "zöld órában"?
Hol fogyasztották az abszintot?
Miért nevezték némely bárt abszintháznak?
Mire szolgált az abszintcsap?
Miért kellett higítani az abszintot?
Ihattak-e a nők abszintot?
Miért volt illetlenség a nőknek égetett szeszt fogyasztani?
Miért lett olcsóbb az abszint az 1880-as években?
Miért hamisították az abszintot?
Miből készült a hamis abszint?
Milyen rituáléja volt az abszint higításának?
A társadalom mely rétegei szerették az abszintot?
Miért kedvelhette minden tátrsadalmi osztály az abszintot?
Mekkora volt 1910-ben a francia abszintfogyasztás?
Mekkora volt 1910-ben az egy főre jutó francia abszintfogyasztás?
Miből ittak többet a franciák 1910-ban, borból vagy abszintból?
Mivel higították az abszintot?
qgen: title: Abszint context: A korabeli festészetnek és irodalomnak gyakori témája volt a magányos, tönkrement abszintivó. Édouard Manet Abszintivója (1859) komoly botrányt keltett, mivel elázott alkoholistát mutat be. Edgar Degas Abszint című festménye érzéketlenné vált, egykedvű párt ábrázol. Hasonló festmények még Édouard Manet, Pablo Picasso és Jean-François Raffaëlli művei, vagy Henri de Toulouse-Lautrec Monsieur Boileau a kávézóban című képe.
A kései 19. és a korai 20. században sok abszintivó művész volt, akinek művészetében megjelent az ital. Ilyen volt többek közt Vincent van Gogh, Édouard Manet, Amedeo Modigliani, Arthur Rimbaud, Guy de Maupassant, Henri de Toulouse-Lautrec és Paul Verlaine. Merített ebből a témából még August Strindberg, Oscar Wilde és Ernest Hemingway is.
A művészetben és irodalomban nyíltan megjelenő abszint jól tükrözi egy olyan, hagyományosan bort fogyasztó társadalom alkoholproblémáit, melyben az abszint előtt nem volt gyakori a tömény italok fogyasztása. Körülbelül száz évvel korábban a megnövekedett égetettszesz-fogyasztás hasonló gondokat okozott Nagy-Britanniában, ahol szintén csak hatósági lépésekkel sikerült visszaszorítani az alkoholizmust.

Kérdések:
Mit ábrázol Édouard Manet Abszintivója?
Mitől ázott el Édouard Manet Abszintivója?
Milyen hatása volt az abszintnak a művészetekre?
A művészek is ittak abszintot?
Kiknek a művészetében jelent meg az abszint?
Milyennek ábrázolták az abszintivókat a művészek?
Miért okozott az abszint alkoholproblémákat?
Hogyan szorították vissza az alkoholizmust Nagy-Britanniában?
Milyen hatósági lépéseket tettek Nagy-Britanniában az alkoholizmus visszaszorítására?
Milyennek ábrázolta Degas az Abszint című képének szereplőit?
Milyen művész volt Arthur Rimbaud?
Mely művészeti ágban alkotott Jean-François Raffaëlli?
Miért tartották botrányosnak Manet Abszintivóját?
Mely irodalmi műben jelenik meg az abszint?
Ittak-e abszintot Nagy-Britanniában?
qgen: title: Abszint context: Az absinthe kit általában olyan, internetes oldalakon rendelhető készlet, mellyel előállítói szerint hagyományos abszintot, valójában azonban nyers, keserű ízű gyógynövény-tinktúrát állíthatunk elő. Tujontartalma lényegesen nagyobb az abszinténál, és csak lepárlása után lehetne abszintnak nevezni.
Az ilyen termékek megjelenése visszavezethető az abszint rehabilitációja utáni, interneten megjelent receptekre, melyekkel hasonló, potenciálisan mérgező tinktúrák állíthatók elő. Hasonló, torz receptekre időnként egyéb források is utalnak.
Az eredeti absinthe kitek utódjaként megjelentek azon – sokkal hitelesebb – változatok is, melyek növényi eszenciákból állnak, és a 19. században is ismert kevert abszint készíthető belőlük.

Kérdések:
Hol lehet absinthe kitet vásárolni?
Mi az absinthe kit?
Lehet-e abszintot készíteni az absinthe kittel?
Miben különbözik az absinthe kit segítségével előállítható ital az abszinttól?
Milyen az íze az absinthe kit segítségével előállított italnak?
Milyen ízű az abszint?
Hogy hívják az absinthe kit hitelesebb változatát?
Mit tartalmaznak az absinthe kit hitelesebb változatai?
Milyen növényekből készül az abszint?
Mi készülhet az absinthe kit hitelesebb változataival?
qgen: title: Abszint context: Jelenleg a legtöbb országban nincs törvényi meghatározása az abszintnak, míg más szeszes italoknak, mint például a pálinkának, a whiskynek, a brandynek általában igen. Az előállítókat így semmiféle szabályozás vagy elvárás nem korlátozza abban, hogy bármilyen italt „absinthe”, „absinth” és hasonló nevekkel lássanak el. A ma abszintnak tekintett italok készítői vagy lepárlással, vagy keveréssel készítik el a szeszt, bár ez utóbbi nem engedélyezett olyan országokban, ahol törvény szabályozza az abszintkészítést. Az abszint alkoholtartalma ma a hagyományosnál nagyobb is lehet: 83,2%-os (hígítatlan) párlat is ismert a modern abszintok között.

Kérdések:
Mely országokban szabályozza törvény az abszintkészítést?
Mindenhol lehet keveréssel abszintot készíteni?
Mennyi alkoholt tartalmaz az abszint?
Miben különbözik a modern abszint a régebbitől?
Milyen szabályozás vonatkozik az abszintra?
qgen: title: Abszint context: Sok modern abszint hideg keveréssel készül. Ezeket a szakmabeliek gyakran utánzatnak tartják, a svájci törvények pedig hamisítványnak. A 19. században is használt módszer szerint növénykivonatokat, aromákat és színezéket kevernek a tiszta alkoholhoz. Törvényi szabályozás híján ezek a termelők sokszor „párolt” abszintként tüntetik fel az italt, hiszen a felhasznált szesz valóban párlat. Sokszor nehezen különböztethetőek meg az egyszerű hamisítványoktól, melyek semmilyen növényi kivonatot nem tartalmaznak, vagy valamelyik fő összetevő kivonata hiányzik belőlük.

Kérdések:
Melyik országban számít hamisnak a hideg keveréssel készült abszint?
Mi a hideg abszintkeverési eljárás lényege?
Mi az alapja a hideg keverési eljárással készülő abszintnak?
Mivel indokolják a termelők, hogy a hideg keveréssel készülő abszintot is "párolt"-ként tüntetik föl?
Párlat-e a hideg keveréssel készülő abszint?
Milyen az az abszint, ami semmilyen növényi kivonatat nem tartalmaz?
Milyen fő összetevői vannak az abszintnak?
qgen: title: Abszint context: A korabeli abszintnak hivatalosan nem voltak típusai, de az akkori kézikönyvek általában öt kategóriát különböztettek meg: Absinthe ordinaire, Absinthe demi-fine, Absinthe fine és Absinthe Suisse. Ezek a kategóriák egyre nagyobb alkoholtartalmat és jobb minőséget jelöltek. A Suisse (svájci) nem az előállítás helyére, hanem kiváló minőségére utal. Másféle besorolást általában nem alkalmaztak, mivel a kereskedelemben elsöprő többségben volt a verte (zöld) változat. Számon tartották még az Absinthe des essences-t is (ami megfelel a mai kevert abszintnak), de sokszor ezt is az előbbi kategóriák valamelyikébe sorolták.
Az abszintok más szempontok alapján is besorolhatóak:
A Verte (franciául „zöld”) abszint blanche-ból készül: egy második áztatástól a párlat peridotzöld színt és általában finoman kesernyés ízt kap. A 19. században ez a változat volt a legelterjedtebb, olyannyira, hogy a francia kézikönyvek a blanche-ot félkész abszintnak tekintették.

Kérdések:
Milyen kategóriákba sorolhatók az abszintok?
Melyiknek nagyobb az alkoholtartalma, az absinthe ordinaire-nek vagy az absinthe suisse-nek?
Hol készül az Absinthe Suisse?
Mire utal a svájci jelző az Absinthe Suisse nevében?
Melyik kategóriába sorolható a mai kevert abszint?
Milyen zöldnek nevezik az abszint színét?
Mitől kap az abszint peridotzöld színt?
Melyik abszintváltozat volt a legelterjedtebb a 19. században?
Milyen az íze a Verte abszintnak?
Mi az a blanche?
Mi az a peridot?
Készítenek Svájcban Absinthe Suisse-t?
Miért kapta a svájci jelzőt a kiváló minőségű abszint?
qgen: title: Abszint context: A Blanche (franciául: fehér), (Svájcban) la Bleue (franciául: kék, a hígításkor megjelenő kékes árnyalatok után) abszint lepárlás és hígítás után színezés nélkül kerül a palackba. Az ital betiltása előtt is ismert volt a színezetlen abszint, de feltűnésmentes színe miatt a tilalom idején vált elterjedtté. A Blanche-ot és a la Bleue-t időnként külön kategóriának tekintik, mert utóbbi főleg a val-de-travers-i illegális hagyományt követi. Emiatt a Svájcban készített fehér abszintok egy részét is Blanche-nak címkézik. A Brut (franciául: nyers) kifejezés olyan erősre főzött, modern Blanche-okat jelöl, melyeket minimális mértékben, vagy egyáltalán nem hígítanak palackozás előtt, és jellemzően 80-83% alkoholtartalmúak.
A Rouge (franciául: piros) vagy Rose abszint készítésekor a párlatot hibiszkuszvirággal festik vörösre. Ritka típus; jelenleg egyetlen történelmi rouge márkáról tudunk.
Az Absenta (spanyolul „abszint”) Spanyolországban készített abszint, mely főleg a Pernod Fils betiltás utáni, tarragonai (Katalónia, Spanyolország) üzemének köszönheti hagyományát, bár az elnevezést nem csak hagyományos márkák használják.

Kérdések:
Hogyan készül a Rose abszint?
Milyen színű a hibiszkuszvirág?
Mi az abszint spanyol neve?
Melyik településről indult az Absenta hagyománya?
A Rouge és a Rose abszint azonos?
Melyik az egyetlen történelmi rouge márka?
Miért tiltották be az abszintot?
Mikor tiltották be az abszintot?
Milyen a Brut abszint?
qgen: title: Abszint context: A Clandestine (franciául „illegális”) a házilag, illegalitásban párolt abszint neve. Gyakran színezetlen. A német házi főzdékben Hausgemacht-ként (németül: „házi készítésű”) ismert. Nem összetévesztendő sem a Clandestine márkával, sem az Absinthe kitként ismert termékekkel. Általában kis mennyiségben, saját használatra készítik a tapasztalt szeszfőzők, saját ízlésük szerint összeállítva a receptet. A házilag főzött abszint mennyisége nagyban emelkedett a betiltás alatt, mikor a kisebb vállalkozók illegalitásban folytatták az ital párlását, leginkább Svájcban. A rehabilitáció óta sok titkos főzde ismét legális működésbe kezdett, ők gyakran használják címkéiken a clandestine elnevezést. Egyes főzdék illegalitásban maradtak, a hatóságok véleménye szerint ennek okai az adók és az „illegális abszint” hírneve.

Kérdések:
Miért maradtak egyes abszintfőzdék illegalitásban?
Hogy nevezik a házilag készített abszintot?
Melyik időszakban volt tiltott az abszint készítése?
Milyen hatása volt a betiltásnak az abszintfőzésre?
Mikor történt az abszint rehabilitációja?
Hol készítettek leginkább illegális abszintot?
Mit jelöl a Clandestine kifejezés?
qgen: title: Abszint context: Dr. Valentin Magnan készített tanulmányt elsőként a krónikus abszintfogyasztás tüneteiről, ezzel elkülönítve őket a már korábban is vizsgált krónikus alkoholizmustól. Az abszintizmus különleges tüneteit abban látta, hogy a beteg előjel nélkül is delíriumba esik, előfordultak epilepsziaszerű rohamok, 1–2 perces vertigo, valamint a delírium alatti hallucinációk is erősebbek. Magnan a fehér ürmöt tette felelőssé a tünetekért, bizonyítékként pedig a tiszta ürömkivonattal súlyosan túladagolt tengerimalacok görcsrohamait mutatta fel.

Kérdések:
Mi az abszintizmus?
Ki írta le először az abszintizmus tüneteit?
Melyek az abszintizmus tünetei?
Mi az a vertigo?
Mi történik a delíriumban lévő beteggel?
Mi okozza Dr. Magnan szerint az abszintizmus különleges tüneteit?
Mi történt az ürömkivonattal túladagolt állatokkal Magnan kísérletében?
Milyen állatokkal kísérletezett Magnan?
Milyen előjelei vannak az abszintizmusban a delíriumnak?
Túlélték a kísérletet Magnan tiszta ürömkivonattal túladagolt tengerimalacai?
Melyek az alkoholizmus és az abszintizmus közös tünetei?
qgen: title: Abszint context: Az Egyesült Királyságban, ahol a 18. század első felében a gin és hamisítványai a francia abszinthelyzethez hasonló társadalmi katasztrófát okoztak, súlyos kritikával illették Magnan elméletét. A Lancet brit orvosi szaklapban megjelenő cikkek rámutattak, hogy a Magnan által „felfedezett” tünetek egyéb alkoholt fogyasztóknál is megjelennek, az állatkísérleteivel állított párhuzam pedig önkényes, mert abszint helyett tiszta ürömkivonattal kísérletezik, és a hosszútávú abszintfogyasztás hatásait egyszeri túladagolásban elpusztuló állatokon véli megtalálni. Nem vették komolyan az ürmöt ért vádat azért sem, mert a Franciaországban abszintként árult italok gyakran nem tartalmaztak fehér ürmöt, mérgező vegyi adalékokat viszont annál inkább.

Kérdések:
Mi vezetett társadalmi katasztrófához az Egyesült Királyságban a 18. század első felében?
Mi a Lancet?
Hol fogalmaztak meg súlyos kritikát Magnan elméletével szemben?
Milyen mérgező adalékok kerültek Franciaországban az abszintként árult italokba?
Milyen kritika érte Magnan kísérleteit?
Mi történt Magnan kísérleti állataival?
qgen: title: Abszint context: Magnant követően többen is kísérleteket végeztek az abszint más növényi összetevőjével. Kiderült, hogy a tiszta illóolajok mind könnyen túladagolhatóak, ez pedig megosztotta a véleményeket. Egyes kutatók továbbra is az ürmöt okolták, mások az ánizst, megint mások az összes gyógynövényt egyszerre. A századforduló egyik legelfogadottabb elmélete minden összetevőt ártalmasnak tartott, de köztük az ürmöt a legveszélyesebbnek. Dr. Eugene Ledoux az abszint növényi összetevőit tette felelőssé az országban terjedő elmebajokért, epilepsziáért és tuberkulózisért, bár napi egy pohár abszintot ő sem tartott veszélyesnek. A Lancet csak a tilalom után, 1930-ban fordult az abszint ellen, mely bár legális maradt az Egyesült Királyságban, a külföldi termelés fokozatos leállásával eltűnt.

Kérdések:
Melyik összetevője a legveszélyesebb az abszintnak?
Miért tűnt el az abszint az Egyesült Királyságból?
Mikor tiltották be az abszintot az Egyesült Királyságban?
Mi derült ki az illóolajokról az abszintkísérletekben?
Ledoux szerint milyen betegségeket okozhatnak az abszint növényi összetevői?
Milyen mennyiségű abszintot tartott Ledoux veszélytelennek?
Ivott-e Ledoux abszintot?
Hányféle gyógynövényből áll az abszint?
qgen: title: Abszint context: A korabeli szakvélemények ellentmondásai, valamint az abszint eltűnése különböző legendáknak engedtek teret. 1973-ban Adam Gottlieb Legal Highs című, legális pszichoaktív szerekkel foglalkozó könyvében azt állította, hogy a Pernod likőrhöz fehérüröm-kivonatot keverve abszintot kapunk. A tudomány ismét a tujon felé fordult; 1975-ben a Nature magazin a tujont a THC-hez hasonlította, ami a marihuána fő hatóanyaga. Hasonló molekulaszerkezetük miatt arra a téves következtetésre jutott, hogy hatásuk is hasonlít, kísérleteket viszont nem végzett.
Wilfred N. Arnold egy 1992-es tanulmányban azt állította, hogy a korabeli abszint tujontartalma a felhasznált üröm mennyisége alapján 260 mg/kg lehetett, ám kísérleteket szintén nem végzett. Az elmélet többszörös cáfolata ellenére ezt a számot ma is gyakran idézik.
A 20. századi tanulmányok közös vonása volt, hogy a korabeli elméleteket nem vonták kétségbe. Az abszint 1988-as európai uniós rehabilitációja után a készítők éveken át nem próbálták ki az eredeti recepteket, mert magától értetődőnek számított, hogy az így készült abszint túl sok tujont tartalmazna.

Kérdések:
Mi a THC?
Minek a rövidítése a THC?
Hasonló-e a hatása a tujonnak és a THC-nek?
Miben hasonlít egymásra a tujon és a THC?
Miről írt könyvet 1973-ban Adam Gottlieb?
Mennyi tujont tartalmaz az abszint?
Mikor rehabilitálták az abszintot az Európai Unióban?
Mi hozta meg az abszint rehabilitációját?
qgen: title: Adele context: Adele második stúdióalbuma, a 21 2011 elején jelent meg. Az album túlszárnyalta a 19 sikereit és világszerte óriási sikereket ért el, így Adele számos zenei díjjal gazdagodott a 2012-es év folyamán, köztük 6 Grammy-díjjal, beleértve Az év albuma elismerést is, 2 Brit Awards-díjjal és 3 American Music Awards-díjjal. A 21 tizenhatszoros platinaminősítéssel rendelkezik az Egyesült Királyságban, ezzel a szigetország valaha volt negyedik legkelendőbb albumává vált. Az Egyesült Államokban 1985 óta minden más albumot megelőzve, rekordmennyiségű hetet töltött el listavezető pozícióban. Az országban gyémántminősítéssel rendelkezik, világszerte pedig több mint 35 millió példányban kelt el.

Kérdések:
Mikor jelent meg a 21 című album?
Adele 19 vagy 21 című albuma lett sikeresebb?
Adele hány Grammyt kapott a 21-ért?
Adele hány American Music Awards-díjat kapott a 21-ért?
Az Egyesült Királyság hányadik legnépszerűbb albuma a 21?
Hány példányt adtak el Adele 21 című albumából a világon?
Hányszor kell egy albumot megvenni ahhoz, hogy platinaminősítést kapjon?
Akkor is lehet platinalemezed, ha az összes albumodat egyetlen ember veszi meg?
Ki adja Az év albuma címet?
qgen: title: Adele context: Adele Laurie Blue Adkins 1988. május 5-én született Tottenhamben, Londonban. Édesanyja Penny Adkins, édesapja a walesi származású Mark Evans. Nem sokkal Adele születése után Evans elhagyta a családot, így Penny egyedül nevelte közös gyermeküket. Adele négyéves korában ismerkedett meg a zene alapjaival, ekkor énekelni kezdett. Az évek múlásával sem távolodott el a zenétől, elmondása szerint szabadidejében olvasás helyett is inkább énekelt. 1997-ben Adele és édesanyja egy munkalehetőség miatt Brightonba költöztek.
Két évvel később, 1999-ben azonban visszatértek Londonba; elsőként Brixton negyedbe, majd a dél-londoni West Norwoodba. 2004-ben, vagyis tizenhat évesen Adele itt írta meg első dalát, a később áttörő sikert hozó Hometown Gloryt. Zenei tanulmányait a híres BRIT Schoolban végezte, amit 2006 májusában fejezett be. Ugyanott, ahol korábban Leona Lewis, Katie Melua, Kate Nash, a The Kooks tagjai és Amy Winehouse is tanultak; Lewis az osztálytársa volt. Akkoriban Adele egyáltalán nem készült énekesnőnek, sokkal jobban érdekelte a menedzselés, illetve szívesen segédkezett volna más előadók karrierjének beindításában.

Kérdések:
Mi Adele teljes neve?
Adele mikor született?
Hol született Adele?
Ki Adele édesanyja?
Honnan származik Adele apja?
Hány évesen kezdett énekelni Adele?
Gyerekkorában Adele olvasni vagy énekelni szeretett jobban?
Adele miért költözött Brightonba?
Adele melyik évben költözött Brightonba?
Adele hol írta meg az első számát?
Mi Adele első dalának címe?
Adele hol tanult  zenét?
Miről híres Katie Melua?
Mikor jött ki Leona Lewis első lemeze?
Mikor jött ki Adele első lemeze?
Mivel foglalkozott Penny Adkins?
Miről szól Adele Hometown Glory című dala?
Adele ismerte Amy Winehouse-t?
qgen: title: Adele context: Egy iskolai projekt keretein belül felvett egy háromdalos demót, melyet egyik barátja feltöltött a MySpace-re, ahol hatalmas sikere lett a hallgatók körében. Ezek után futott be egy telefonhívás az XL lemezkiadó fejétől, aki ajánlatot tett az énekesnőnek. Habár eleinte voltak kétségei a kiadóval szemben, de az ott dolgozó új menedzsere, Jonathan Dickins szava és kedvenc előadója, Jamie T ottléte elégnek bizonyult ahhoz, hogy 2006 szeptemberében ő is leszerződjön a kiadóval.
Adele részt vett a Jack Peñate debütáló albumán található My Yvonne című dal felvételében, melyben vokálozott; ekkor találkozott először Jim Abbiss producerrel, akivel később saját debütáló stúdióalbumán, a 19-en, majd a 21-en is együtt dolgozott. 2007 júniusában debütált Adele a televízióban, amikor Daydreamer című dalát adta elő a BBC csatorna Later... with Jools Holland műsorában. Az áttörést hozó dala, a Hometown Glory 2007 októberében jelent meg.

Kérdések:
Adele melyik internetes oldalon lett először sikeres?
Melyik lemezkiadó vezetője kereste meg Adele-t, miután az énekesnő híres lett MySpace-en?
Ki volt Adele kedvenc előadóművésze 2006-ban?
Adele mikor szerződött le az XL lemezkiadóval?
Ki lett Adele menedzsere, mielőtt az énekesnő leszerződött volna az XL-lel?
Melyik együttes száma a My Yvonne?
Adele a Jack Peñate melyik számában vokálozik?
Ki volt Adele 19 és 21 című albumainak producere?
Mi volt Adele debütáló albumának címe?
Melyik szám hozta meg az áttörést Adele számára?
Mikor jelent meg a Hometown Glory című szám?
Adele fellépett a BBC-ben?
A MySpace honlapja működik még?
Mióta létezik a MySpace?
Ki volt az XL vezetője 2006-ban?
Adele mikor írta a Daydreamer című dalt?
Milyen platformon jelentette meg Adele a Hometown Glory-t?
Miről híres Jamie T?
qgen: title: Adele context: A Hometown Glory meghozta neki a várva várt áttörést: megkapta a BRIT Awardson a „Kritikusok díját”, és elnyerte a BBC szavazásán a „2008 hangja” címet. Első nagylemeze, az énekesnő életkoráról elnevezett 19 kezdésként rögtön a brit albumeladási lista élén találhatta magát. Második kislemeze, a Chasing Pavements 2008. január 14-én, két héttel az album előtt jelent meg, és olyannyira sikeresnek bizonyult, hogy a brit kislemezlistán a második helyig jutott, majd négy hétig ott is tartózkodott. A 19 esélyes volt a 2008-as Mercury-díjra is. 2008 márciusában Adele szerződést kötött a Columbia lemezkiadóval, így az album 2008. június 20-án Amerikában is megjelenhetett. Az album megjelenése előtt Adele egy rövid észak-amerikai turnéra indult. A Billboard magazin a következőt írta az énekesnőről: „Adele-nak megvan a lehetősége arra, hogy generációja egyik legnagyobb és legelismertebb nemzetközi előadója legyen.” Az An Evening with Adele elnevezésű turnéja 2008 májusában startolt és 2009 júniusáig tartott.

Kérdések:
Milyen díjat kapott Adele a BRIT Awardson a Hometown Glory című számért?
Adele milyen címet kapott 2008-ban a BBC-től?
Miről kapta Adele 19 című albuma a nevét?
Adele 19 című albuma listavezető lett?
Adele 19 című albuma kis- vagy nagylemez?
Mikor jelent meg a Chasing Pavements?
A Chasing Pavements mennyi időn keresztül volt a brit kislemezlista második helyén?
Adele melyik lemezkiadóval szerződött le 2008 márciusában?
Mikor jelent meg Adele 19 című albuma Amerikában?
Adele hol turnézott a 19 című albuma amerikai megjelenése előtt?
Hogy hívták Adlele 2008 májusában kezdődő turnéját?
A 19 című album 2009-ben lett esélyes a Mercury-díjra?
Hol járt Adele az An Evening with Adele nevű turnén?
Mi volt Adele első kislemezének a címe?
Milyen helyre jutott a 19 című album az amerikai lemezlistán?
Ki a Billboard magazin főszerkesztője?
Mi inspirálta a Chasing Pavements című album címét?
Mi az a Mercury-díj?
qgen: title: Adele context: 2009 februárjában az 51. Grammy-gálán Adele elnyerte A legjobb új előadónak, valamint A legjobb női popénekesnek járó Grammy-díjakat amellett, hogy a Chasing Pavements jelölést kapott Az év dala és Az év felvétele kategóriákban is. Adele elő is adta a dalt Jennifer Nettles-szel együtt egy duettben. 2010-ben egy újabb Grammy-jelölést kapott Hometown Glory című daláért A legjobb női popénekes teljesítmény kategóriában. Áprilisban My Same című dala felkerült a német kislemezlistára, miután Lena Meyer-Landrut előadta azt az Unser Star für Oslo (magyarul: A mi sztárunk Oslóba) nevű tehetségkutató showban, melyben arról döntöttek, hogy ki képviselje Németországot a 2010-es Eurovíziós Dalfesztiválon. Szeptember végén Adele Make You Feel My Love című Bob Dylan-feldolgozása felcsendült a brit The X Factor-ban, amely után a dal a negyedik helyen lépett be újra a brit kislemezlistán.

Kérdések:
Mikor tartották az 51. Grammy-gálát?
Milyen Grammy-díjakat kapott Adele 2009-ben?
Milyen Grammy-díjakra jelölték a Chasing Pavements című számot?
Melyik dalt adta elő Adele az 51. Grammy-gálán?
Mikor jelölték Grammy-díjra a Hometown Glory című számot?
Adele melyik száma került fel a német kislemezlistára 2010 áprilisában?
Miért került fel a My Same című szám a német kislemezlistára 2010-ben?
Hogy hívták 2010-ben azt a tehetségkutató műsort, amelyben kiválasztották, hogy ki képviselje Németországot az Eurovíziós Dalfesztiválon?
Ki énekelte a My Same című számot az Unser Star für Oslo című műsorban 2010-ben?
Ki írta a Make You Feel My Love című számot?
Hol énekelte Adele a Make You Feel My Love című számot?
Az 51. Grammy-gálát 2018-ban tartották?
Mikor élt Bob Dylan?
Mi Jennifer Nettles legnépszerűbb száma?
Hol született Jennifer Nettles?
Hány éves Lena Meyer-Landrut?
Hogy hívják azt a tehetségkutató műsort 2022-ben, amelyben kiválaszják, hogy melyik dal képviselje Németországot az Eurovíziós Dalfesztiválon?
Mikor írta Bob Dylan a Make You Feel My Love című számot?
qgen: title: Adele context: Hangszálműtéte utáni első fellépésére 2012 februárjában került sor az 54. Grammy-gálán. Adele-t összesen hat kategóriában jelölték, melyeket díjakra is váltott, ezzel Beyoncé mellett ő lett a második női előadó, aki egy este alatt hat kategóriában is győzedelmeskedett. A Grammy-gálán történt sikere után a 21 a Nielsen SoundScan történetének legnagyobb ugrását produkálta a heti eladásokban. Február végén Adele elnyerte A legjobb brit női előadónak, illetve A legjobb brit albumnak járó Brit-díjakat, utóbbit George Michael nyújtotta át neki. A díjátadó után a 21 visszakerült a brit albumlista élére, immár huszonegyedik hetét töltve ott. Az Egyesült Királyságban ekkor már a 4,5 milliós eladást is átlépte, amivel a szigetország valaha volt negyedik legkelendőbb lemezévé vált. Novemberben az album eladása elérte a 10 milliót az Egyesült Államokban, így gyémántminősítést szerezve. 2014-ig a 21 mintegy 30 millió példányban kelt el világszerte. Hozzávetőlegesen Adele 40 millió albumot és 50 millió kislemezt adott el világszerte 2014 végéig.

Kérdések:
Adele hol lépett fel először, miután megműtötték a hangszálát?
Mikor tartották az 54. Grammy-gálát?
Hány kategóriában jelölték Grammy-díjra Adele-t 2012-ben?
Adele hány kategóriában kapott Grammy-díjat 2012-ben?
Adele-n kívül ki a másik női előadó, aki egyetlen Grammy-gála keretében hat kategóriában is kapott Grammy-díjat?
Mi az a Nielsen SoundScan?
Ki nyújtotta át Adele-nak A legjobb brit albumért járó Brit-díjat 2012-ben?
2012-ben melyik hónapban tartották a Brit-díj gáláját?
Milyen minősítést szerzett a 21 című album Amerikában 2012 novemberében?
Hány eladással büszkélkedhet Adele 21 című albuma 2014-ig?
Hány albumot adott el Adele 2014 végéig?
A 21 című album összesen 17 hetet töltött a brit albumlista első helyén?
Miről kapta a nevét Adele 21 című albuma?
Mennyire gazdag Adele?
Melyik a valaha legnépszerűbb brit album?
Melyik albumok kapnak platinaminősítést az Egyesült Államokban?
Hol él ma Adele?
Melyik városban szokták tartani a Grammy-gálákat?
qgen: title: Adele context: 2012 októberében jelentette be Adele, hogy a 23. James Bond-film betétdalán munkálkodott. A Skyfall című dalt Paul Epworth producer közreműködésével írta meg és a londoni Abbey Road Stúdióban vették fel. Adele elmondása szerint a Skyfall „életem egyik legbüszkébb pillanata”. Október 14-én a dal 92,000 eladott példánnyal a második helyig jutott a brit kislemezlistán, míg az Egyesült Államokban megjelenése utáni három napban 261,000 példányban kelt el és a nyolcadik helyet szerezte meg a Hot 100-on. A brit kislemezlistát tekintve a Skyfall az egyik legsikeresebb James Bond-betétdallá vált. 2015-ben Sam Smith Writing's on the Wall dala a Skyfall-t megelőzve azonban első helyezett lett.

Kérdések:
Mikor jelentette be Adele, hogy egy James Bond-betétdalon dolgozik?
Adele melyik száma van benne egy James Bond-filmben?
Ki volt a Skyfall című dal producere?
Hol vették fel a Skyfall című számot?
Hány példányt adtak el a Skyfall című számból 2012. október 14-éig Nagy Britanniában?
Melyik a valaha legnépszerűbb James Bond-betétdal?
Ki írta a Writing's on the Wall című számot?
Hányadik helyre jutott a Skyfall az amerikai Hot 100-as listán?
Hány példányban adták el a Skyfall című kislemezt a megjelenése utáni első három napban?
Az Abbey Road stúdió Liverpoolban van?
Hányadik James Bond-filmben van benne a Skyfall?
Miről szól a Skyfall című szám?
Adele-en kívül ki zenél a Skyfall című számban?
Miért mondta azt Adele, hogy a Skyfall élete egyik legbüszkébb pillanata?
Mikor jött ki az első James Bond-film?
Hány James Bond-filmet készítettek 2022-ig?
Mikor vált híressé az Abbey Road stúdió?
qgen: title: Adele context: A Skyfall mintegy 2 millió példányban kelt el világszerte, valamint elnyerte A legjobb eredeti betétdalnak járó Oscar-, és Golden Globe-díjakat. A dalt Adele élőben előadta a 85. Oscar-gálán. 2012 decemberében a Billboard magazin ismét Adele-t nevezte meg „az év előadójának”, a 21 pedig újra megkapta „az év albuma” elismerést, ezzel Adele az első előadóvá vált, aki zsinórban kétszer is megkapta ezeket az elismeréseket. Továbbá a Billboard A legjobb női előadóként is megnevezte az énekesnőt. 2013-ban az 55. Grammy-gálán a Set Fire to the Rain élő felvétele elnyerte A legjobb szóló popelőadás Grammy-díját.
2012. április 3-án bejelentette, hogy harmadik stúdióalbumára még legalább két évet várni kell: „időre van szükségem, élnem kell egy kicsit. Egy jó két évem volt az első és második albumon között, szóval ez most is így lesz.” Elárulta, hogy ő maga fogja továbbra is írni a dalszövegeket és a zenét is. 2013-ban a Grammy-díjátadón megerősítette, hogy harmadik stúdióalbumának munkálatai még nagyon az elején tartanak. Elárulta azt is, hogy továbbra is valószínű a Paul Epworth-szel való együttműködés.

Kérdések:
Milyen díjakat nyert a Skyfall című szám?
Összesen hány példányban adták el a Skyfall című számot?
Melyik Oscar-gálán adta elő Adele a Skyfall című számot?
2012-ben ki volt az év előadója a Billboard magazin szerint?
Mi volt a Billboard magazin szerint az év albuma 2012-ben?
Ki az első művész, aki egymás után kétszer megkapta ,,az év előadója" címet a Billboard magazintól?
Az 55. Grammy-díjátadón Adele melyik számával nyerte el A legjobb szóló popelőadás Grammy-díját?
Melyik napon jelentette be Adele, hogy a harmadik albuma előtt szünetet tart?
Mi volt Adele harmadik albumának a címe?
Hány évente tartanak Oscar-gálákat?
Paul Epworth játszik valamilyen hangszeren?
Adele-en kívül kivel dolgozott együtt Paul Epworth?
qgen: title: Adele context: 2013 szeptemberében Wiz Khalifa megerősítette, hogy ő és Adele közösen megírtak egy dalt az amerikai rapper Blacc Hollywood című ötödik stúdióalbumára, de az együttműködésből létrejött dal végül mégsem került fel a lemezre. 2014 januárjában az 56. Grammy-gálán Adele megkapta tizedik Grammy-díját, amikor a Skyfall győzedelmeskedett A legjobb vizuális média számára írt dal kategóriában. 2014 májusában 26. születésnapjának előestéjén Adele hivatalos Twitter-oldalán keresztül osztott meg egy sokatmondó szöveget, melynek nagy médiavisszhangja volt. Az üzenet így hangzott: „viszlát 25... még látjuk egymást az évben”. Emiatt a média, köztük a Daily Mail és a Capital FM arról kezdett beszélni, hogy Adele következő albuma a 25 címet kapja és még ebben az évben meg fog jelenni. 2014-ben Adele-t összesen kilenc World Music Awards-díjra jelölték. Augusztus elején Paul Moss úgy nyilatkozott, hogy az album valószínűleg 2014-ben vagy 2015-ben fog a boltok polcaira kerülni. Októberben az XL lemezkiadó elvetette a 2014-es megjelenés tervezetét.

Kérdések:
Melyik amerikai rapperrel írt közös számot Adele 2013-ban?
Mi Wiz Khalifa ötödik stúdióalbumának címe?
Adele és Wiz Khalifa közös száma a Blacc Hollywood című album része?
Adele mikor kapta meg a 10. Grammy-díját?
Hányadik Grammy-díjátadót tartották 2014 januárjában?
Milyen kategóriában nyert Grammyt a Skyfall?
Melyik évben töltötte be Adele a 26-ot?
Adele melyik évben született?
Mit tweetelt Adele 26. születésnapja előtt egy nappal?
Mire következtetett a Daily Mail és a Capital FM Adele azon tweetjéből, amit 26. születésnapjának előestéjén rakott ki?
Hány World Music Awards-jelölést kapott Adele 2014-ben?
Adele 25 című albuma megjelent 2014-ben?
Mikor jött ki Wiz Khalifa első albuma?
Adele és Wiz Khalifa miért nem jelentették meg a közös számukat a Blacc Hollywood című albumon?
Adele és Wiz Khalifa közös száma megjelent valamilyen formában?
Adele hogyhogy az XL lemezkiadóval dolgozott 2014-ben?
Adele mikor bontotta fel a szerződését a Columbia lemezkiadóval?
Hogy hívják Adele gyerekét?
qgen: title: Adele context: 2015. augusztus 27-én a Billboard megtudta, hogy az XL kiadó 2015 novemberében tervezi kiadni az énekesnő harmadik stúdióalbumát. Nyilvánosságra került, hogy Danger Mouse részt vett egy dal elkészítésében, Tobias Jesso Jr. írt egy dalt, valamint Ryan Tedder (a 21 album Rumour Has It című dalának egyik társszerzője) újra együtt dolgozik Adele-lel. 2015 szeptemberében, a 72. Velencei Nemzetközi Filmfesztiválon Sia bejelentette, hogy új kislemezének, az Alive-nak Adele az egyik társszerzője és eredetileg az énekesnő harmadik stúdióalbumán kapott volna helyet. Október 18-án a The X Factor reklámszünetében egy harminc másodperces előzetes jelent meg a brit televíziókban, így bejelentve az új anyag érkezését. Az előzetesben Adele az új album egyik dalát énekelte, míg a képernyőkön a dalszöveg volt látható.

Kérdések:
Sia melyik számának társszerzője Adele?
Sia mikor jelentette be, hogy az Alive című számnak Adele a társszerzője?
Sia hol jelentette be, hogy az Alive című számot Adele-lel közösen írta?
Ryan Tedder a 21 című album melyik számának megírásában segédkezett?
A Billboard mikor tudta meg, hogy Adele 2015 novemberére tervezi a harmadik stúdióalbumát?
Melyik lemezkiadó tervezte kiadni Adele harmadik stúdióalbumát?
Mi az a The X Factor?
Miről szól a Rumour Has It című szám?
Tobias Jesso Jr. milyen zenét ír?
qgen: title: Adele context: 2017 februárjában az 59. Grammy-gálán Adele öt további díjjal gazdagodott, ezzel Grammy-díjainak száma elérte a tizenötöt. 25 című albumával győzedelmeskedett Az év albuma és A legjobb vokális popalbum kategóriákban, valamint Hello című dala elnyerte Az év felvétele, Az év dala és A legjobb szóló popelőadás díjait. A díjátadó során Adele előadta a 2016 decemberében elhunyt George Michael Fastlove című dalát, előadása során azonban technikai nehézségek akadtak és újra kellett kezdenie a megemlékezést.

Kérdések:
Mikor volt az 59. Grammy-gála?
Adele hány Grammy-díjat kapott 2017-ben?
2017-ben Adele-nak összesen hány Grammy-díja volt?
Adele milyen Grammy-díjakat nyert a 25 című albumával?
Milyen Grammy-díjakat nyert Adele Hello című száma?
Melyik számot adta elő Adele a 2017-es Grammy-gálán?
Mikor halt meg George Michael?
Miért kezdte újra Adele a Fastlove című dalt a 2017-es Grammy-díjátadón?
Adele kapott Grammy-díjat?
A Fastlove című számot Adele írta?
2017 előtt melyik években kapott Adele Grammy-díjakat?
Adele kapott Grammyt a Someone Like You-ért?
Milyen technikai nehézségek léptek fel a 2017-es Grammy-díjátadón Adele előadása közben?
Miről híres George Michael?
Hány évente van Grammy-gála?
qgen: title: Adele context: 2018 júniusában a New Musical Express megírta, hogy Adele megkezdte negyedik stúdióalbumának munkálatait. Az énekesnő elmondása szerint az album 2020 szeptemberében jelent volna meg, azonban a Covid19-világjárvány miatt ez a dátum határozatlan ideig tovább halasztódott. 2020. október 24-én Adele négy év után először szerepelt televízióban, amikor H.E.R.-rel közösen vezette a Saturday Night Live műsorát.
2021. október 1-jén világszerte megjelent a „30”-as szám különböző nevezetességre vagy épületekre kivetítve. Nem sokkal később Adele hivatalos weboldala és social media platformjainak háttere is megváltozott, ezzel bejelentve új albumának, a 30-nak az érkezését. 2021. október 5-én bejelentette az Easy on Me című új kislemezét. Ezt követte az albummegjelenés bejelentése is, ami 2021. november 19-én kerül a boltok polcaira. Október 7-én bejelentették, hogy Adele fog szerepelni a Vogue magazin novemberi számának címlapján az Egyesült Államokban és az Egyesült Királyságban is. Október 15-én megjelent az album első kislemeze Easy on Me címmel, amely rögtön első napján rekordot döntött a Spotify-on és az Apple Music-on.

Kérdések:
Melyik újság tájékoztatott arról, hogy Adele a negyedik stúdióalbumát írja?
Miért halasztották el Adele negyedik albumának megjelenését?
Adele mikor vezette a Saturday Night Live műsorát H.E.R.-rel együtt?
Kivel együtt vezette a Saturday Night Live műsorát Adele 2020. október 24-én?
Melyik napon vetítették a 30-as számot különböző épületekre Adele új albuma miatt?
Adele mikor jelentette be az Easy on Me megjelenését?
Miért 30 Adele új albumának a címe?
Adele műsorvezetői képesítéssel is rendelkezik?
Ki alapította a New Musical Express magazint?